ಬೌಂಡರಿಯಿಂದಲೇ 196 ರನ್‌ – ವೇಗದ ತ್ರಿಶತಕ ಸಿಡಿಸಿ ದಾಖಲೆ ಬರೆದ ಮುಲ್ಡರ್

ಬುಲವಾಯೊ: ಜಿಂಬಾಬ್ವೆ (Zimbabwe) ವಿರುದ್ಧ ನಡೆಯುತ್ತಿರುವ ಎರಡನೇ ಟೆಸ್ಟ್‌ (Second Test) ಪಂದ್ಯದಲ್ಲಿ ದಕ್ಷಿಣ ಆಫ್ರಿಕಾ (South Africa) ತಂಡದ ನಾಯಕ ವಿಯಾನ್ ಮುಲ್ಡರ್ (Wiaan Mulder) ವೇಗದ ತ್ರಿಶತಕ ಶತಕ ಸಿಡಿಸಿ ದಾಖಲೆ ಬರೆದಿದ್ದಾರೆ.

ಮುಲ್ಡರ್‌ 297 ಎಸೆತಗಳಲ್ಲಿ ತ್ರಿಶತಕ ಸಿಡಿಸಿದರು. ಈ ಮೂಲಕ ವೇಗದ ತ್ರಿಶತಕ (Triple Hundreds) ಸಿಡಿಸಿದ ಬ್ಯಾಟರ್‌ಗಳ ಪೈಕಿ ಎರಡನೇ ಸ್ಥಾನ ಪಡೆದರು.

ವೇಗದ ತ್ರಿಶತಕ ಸಿಡಿಸಿದ ಬ್ಯಾಟರ್‌ ಪಟ್ಟಿಯಲ್ಲಿ ವೀರೇಂದ್ರ ಸೆಹ್ವಾಗ್‌ ಮೊದಲ ಸ್ಥಾನದಲ್ಲಿದ್ದಾರೆ. ಸೆಹ್ವಾಗ್‌ 2008 ರಲ್ಲಿ ಆಫ್ರಿಕಾ ವಿರುದ್ಧ ನಡೆದ ಟೆಸ್ಟ್‌ ಪಂದ್ಯದಲ್ಲಿ 278 ಎಸೆತದಲ್ಲಿ ತ್ರಿಶತಕ ಸಿಡಿಸಿದ್ದರು. ಇದನ್ನೂ ಓದಿ: ಐಸಿಸಿ ಟೆಸ್ಟ್‌ ಚಾಂಪಿಯನ್‌ಶಿಪ್‌ – 4ನೇ ಸ್ಥಾನಕ್ಕೆ ಜಿಗಿದ ಭಾರತ

264 runs off just 259 balls. A masterclass from Captain Wiaan Mulder on Day 1 of the second Test!

The dressing room was filled with smiles and applause as the team rallied around their skipper, recognizing not only the magnitude of the score but also the statement it makes… pic.twitter.com/2HdqzppQXB

— Proteas Men (@ProteasMenCSA) July 7, 2025

ಮುಲ್ಡಾರ್‌ ಔಟಾಗದೇ 367 ರನ್‌ (334 ಎಸೆತ, 49 ಬೌಂಡರಿ, 4 ಸಿಕ್ಸ್‌) ಹೊಡೆದರು. ಇದು ದಕ್ಷಿಣ ಆಫ್ರಿಕಾ ಪರ ದಾಖಲಾದ ವೈಯಕ್ತಿಕ ಅತ್ಯಧಿಕ ಸ್ಕೋರ್‌. ಈ ಮೊದಲು ಹಾಶಿಮ್‌ ಆಮ್ಲಾ ಇಂಗ್ಲೆಂಡ್‌ ವಿರುದ್ಧ ಔಟಾಗದೇ 311 ರನ್‌ ಗಳಿಸಿದ್ದರು.

ಮುಲ್ಡರ್‌ ಬೌಂಡರಿಯಿಂದಲೇ 196 ರನ್‌ ಹೊಡೆದಿರುವುದು ವಿಶೇಷ. ಅಂತಿಮವಾಗಿ ದಕ್ಷಿಣ ಆಫ್ರಿಕಾ 114 ಓವರ್‌ಗಳಲ್ಲಿ 5 ವಿಕೆಟ್‌ ನಷ್ಟಕ್ಕೆ 626 ರನ್‌ ಗಳಿಸಿದ್ದಾಗ ಮುಲ್ಡರ್‌ ಇನ್ನಿಂಗ್ಸ್‌ ಡಿಕ್ಲೇರ್‌ ಮಾಡಿಕೊಂಡರು. ಇದನ್ನೂ ಓದಿ: ಸ್ಟೋಕ್ಸ್‌ ಪಡೆಗೆ ಭಾರತ ಮಾಸ್ಟರ್‌ ಸ್ಟ್ರೋಕ್‌ – ಒಂದು ಗೆಲುವಿನಲ್ಲಿ ಹತ್ತಾರು ದಾಖಲೆಗಳ ಸುರಿಮಳೆ

Declaration in Bulawayo!

The Proteas men declare their first innings on a commanding 626/5, bringing an end to a superb batting display led by the inspirational Wiaan Mulder.

Zimbabwe will begin their batting innings immediately after lunch. #WozaNawe pic.twitter.com/HXYRnDzBso

— Proteas Men (@ProteasMenCSA) July 7, 2025

ಟೆಸ್ಟ್‌ ಕ್ರಿಕೆಟ್‌ನಲ್ಲಿ ಅತ್ಯಧಿಕ ರನ್‌ ಹೊಡೆದ ಬ್ಯಾಟರ್‌ಗಳು
ಬ್ರಿಯಾನ್‌ ಲಾರಾ – 400* ರನ್‌ – 582 ಎಸೆತ – ಇಂಗ್ಲೆಂಡ್‌ 2004

ಮ್ಯಾಥ್ಯೂ ಹೇಡನ್ – 380 ರನ್‌ – 437 ಎಸೆತಗಳು – ಜಿಂಬಾಬ್ವೆ – 2003

ಬ್ರಿಯಾನ್ ಲಾರಾ – 375 ರನ್‌- 538 ಎಸೆತಗಳು – ಇಂಗ್ಲೆಂಡ್ – 1994

ಮಹೇಲಾ ಜಯವರ್ಧನೆ – 374 ರನ್‌ – 572 ಎಸೆತಗಳು – ದಕ್ಷಿಣ ಆಫ್ರಿಕಾ – 2006

ವಿಯಾನ್ ಮುಲ್ಡರ್ – 367* ರನ್‌ – 334 ಎಸೆತಗಳು – ಜಿಂಬಾಬ್ವೆ – 2025

ಗ್ಯಾರಿ ಸೋಬರ್ಸ್ – 365* ರನ್‌ – ರೆಕಾರ್ಡ್ ಮಾಡಲಾಗಿಲ್ಲ – ಪಾಕಿಸ್ತಾನ – 1958